Zim se lopies lyk sleg | Nuus24
Hambantota – Zimbabwe se krieketspan het op die Mahinda Rajapaksa- internasionale kritiekstadion 93 lopies vir die verlies van agt paaltjies aangeteken. Die span was van vroeg af in die moeilikheid in sy wedstryd teen Suid-Afrika en hy het ná vyf beurte net 17 lopies op die telbord gehad vir die verlies van drie paaltjies. Suid-Afrika het die loot gewen en besluit om eerste veldwerk te doen. Dit is Zimbabwe se tweede wedstryd van die T20-Wêreldbekertoernooi en die Proteas se eerste een. Zimbabwe is vroeër die week in sy eerste wedstryd maklik deur die gasheerland, Sri Lanka, geklop.Mohammed Moosajee, Proteas-spanbestuurder, het vroeër gesê vyf van die spanlede het die week siek geword.“Ons het ‘n paar ouens wat opgooi en diarree het nadat hulle ‘n virale infeksie opgedoen het, maar hulle is besig om beter te word...” het Moosajee Woensdag gesê.Hy was hoopvol dat die span gereed sal wees vir hul wedstryd teen Zimbabwe.Moosajee wou nie sê watter spelers siek was nie.Vir die jongste sportnuus volg Nuus24Sport op Twitter– Sapa-AP, RSG, Reuters Lees meer oor: t20-wêreldbeker | zimbabwe krieket | proteas VOLGENDE OP NUUS24X